Starten av 2011-sesongen ble noe amputert grunnet en cyste i leggen, noe som førte til at han ikke kunne kjøre maksimalt. Etter å ha fått fjernet cysten har Rodríguez kommet sterkt tilbake i gammel form med bla. etappeseier i Baskerland rundt. I Ardennerne kjørte han på ny sterkt med andreplass i både Amstel Gold Race og Flèche Wallone. I Giroen kjørte han også inn til en samlet 5.-plass, tross sykdom og antibiotikakur hele den første uken av treukersrittet.